# Ancient Domains of Mystery

### Wikipedia

Ancient Domains of Mystery (ADOM) on Thomas Biskupin luoma roguelike-peli, jossa pelaajan tehtävänä on pysäyttää kaaoksen leviäminen Ancardian maailmaan. Pelissä käytetään monen muun rogueliken tavoin ASCII-merkistöä maailman kuvaamiseen. Pelin viimeisin versio on 1.1.1.

## [muokkaa] Pelaaminen

### [muokkaa] Hahmonluonti

Aluksi pelaajan pitää luoda hahmo, jonka ominaisuudet (sukupuoli, rotu, ammatti) voi valita haluamikseen tai arpoa. Hahmon rodun voi valita kymmenestä vaihtoehdosta, kuten ihminen, kääpiö, örkki tai harmaahaltia. Erilaisia ammatteja on kaksikymmentä, kuten taistelija, barbaari, parantaja, velho tai maanviljelijä. Erilaisia hahmovaihtoehtoja on siis kaksisataa (sukupuoli ei vaikuta merkittävästi hahmon kykyihin). Hahmolla on ominaisuuksia, jotka kuvaavat tämän kehon ja mielen luontaisia kykyjä (esimerkikis voima, ketteryys ja oppimiskyky). Hahmolla on myös taitoja, kuten ensiapu, hiipiminen, sepäntaidot tai yrttien tuntemus. Hahmon ominaisuudet riippuvat pitkälti rodusta ja taidot hahmoluokasta.

Hahmoluokat vaidaan jakaa karkeasti soturityyppiin jotka keskittyvät aseelliseen taisteluun(taistelija, barbaari, munkki), maagityyppiin jotka ovat tehokkaita taisteluloitsujen käyttäjiä(velho,elementalisti), pappityyppiin jotka parantavat(pappi, druidi), taitotyyppiin, jotka osaavat ei taistelullisia ja ei taikuuteen perustuvia taitoja(varas, bardi), ja esinetyyppiin, jotka löytävät saavat halvalla, keräävät tai rakentavat voimakkaita esineitä(kauppias, aseseppä). Pelillisesti haastavin ammatti on maanviljelijä; sen erikoisuus on erittäin pieni ravinnon kulutus.

### [muokkaa] Seikkaileminen

Ancardian kartta: Kuvankaappaus pelistä Ancient Domains of Mystery Gamma 15

Pelaaminen tapahtuu väritetyistä merkeistä koostuvassa ympäristössä. Jokaisella kohteella on jonkinlainen symboli, esimerkiksi hahmo kuvataan "@" -merkkinä. Myös merkin värillä on merkitystä; esimerkiksi ruskea "d" tarkoittaa koiraa ja harmaa "d" sutta.

Hahmo voi seikkailla vapaasti suurilta osin satunnaisesti generoiduissa luolastoissa ja ulkoilmassa. Pelin aikana hahmo joutuu taistelemaan hirviöitä vastaan, löytää paljon erilaisia esineitä ja voi myös suorittaa erilaisia tehtäviä. Hirviöiden tappamisesta ja tehtävien suorittamisesta hahmolle kertyy kokemusta, joka tekee hahmosta voimakkaamman. Toisaalta pelin edetessä hahmo kohtaa yhä voimakkaampia hirviöitä. Hahmolla on myös moraali, joka muuttuu pelin aikana hahmon tekojen perusteella ja joka vaikuttaa siihen miten muut häneen suhtautuvat. Tietty hahmon moraali sallii ja toisaalta kieltää joitakin tehtäviä.

Hahmon saadessa tarpeeksi kokemusta hän saa uuden kokemustason, jolloin pelaaja voi nostaa hahmon taitoja ja hahmon taistelutaidot kehittyvät. Hahmon ominaisuuksiin sen sijaan vaikuttaa pääsääntöisesti se, miten hahmo toimii pelin aikana: esimerkiksi suurien taakkojen kantaminen kehittää voimaa, loitsukirjojen lukeminen oppimiskykyä ja loitsiminen tahdonvoimaa. Ominaisuudet kohoavat siis ilman että tasoja noustaan. Myös taidot kehittyvät itsekseen tasojen nousujen välissä, mutta hyvin hitaasti. Hahmojen kesto- ja loitsupisteet (hit points ja spell points) riippuvat sekä hahmoluokasta, tasosta että ominaisuuksista.

Hirviöiden ruumiiden syöminen vaikuttaa usein hahmon moraaliin ja ominaisuuksiin pääsäännöllä "sitä olet mitä syöt". Esimerkiksi jos hahmo syö paljon kaoottisten hirviöiden ruumiita, tulee hahmostakin kaoottinen, tai tulen elementtiin liittyvien hirviöiden syöminen tekee hahmosta immuunin tulelle.

### [muokkaa] Varusteet

Pelissä on runsaasti erilaisia elämää helpottavia varusteita, kuten erilaisia yrttejä, erilaisia pulloja, ruuantekotarvikkeita, kiipeilytarvikkeita, soihtu, tiirikoita ja ruokaa. Toiset esineet ovat hyödyllisiä vain epäsuorasti, esimerkiksi erilaiset eimaagiset jalokivet, malmit(rauta, mithril, adamantium, eternium) ja puutikut ja tukit, joista voidaan valmistaa esineitä, nuolia ja siltoja.

Pelissä on myös taikaisia esineitä, kuten jalokiviä, joista saa yhden loitsun, ja taikasauvoja joihin on ladattu yksittäisiä kappaleita jotain tiettyä loitsua. Pelissä on myös kääröjä, joiden lukeminen tuottaa jonkin yksittäisen taikaefektin. Taikasauvoja, kääröjä ja jalokiviä voi käyttää mikä tahansa rotu eikä niiden käyttö kuluta taikapisteitä.

Hahmo voi hankkia haarniskan ja muita suojaesineitä. Suojaesineillä on kaksi arvoa: DV bonus, joka kuvaa haarniskan aiheuttamaa muutosta hahmon väistämiskykyyn sekä PV bonus, joka kertoo paljonko haarniska vähentää hahmon saamien iskujen aiheuttamaa vauriota. Tyypillisesti haarniskalla on negatiivinen DV ja positiivinen PV, jolloin siis haarniskan paino haittaa hahmon väistämiskykyä, mutta haarniska vähentää osumien aiheuttamaa vauriota. Monilla esineillä, erityisesti maagisilla, molemmat arvot ovat positiivisia. DV on lyhenne sanoista defense value ja PV sanoista protection value. Pelissä ei ole erillisiä osumapaikkoja, joten kaikkien päällä haarniskojen antamat suojat lasketaan yhteen. Tätä kautta kypärän saapaiden, viitan, vyön ja mahdollisten kilpien ja muiden esineiden antamat suojat vaikuttavat aina jokaisessa hahmoon osuneessa iskussa.

Hahmo saa myös erilaisia aseita. Aseet jakautuvat eri taitoluokkiin ja taistelu kehittää aina sitä taitoa, johon käytetty ase kuuluu. Hahmon yleensä kannattaa keskittyä johonkin tiettyyn aseryhmään ja kehittyä siinä. Taistelutaito nostaa osumisen ja vahingon lisäksi myös DV:tä, jotka vaikuttavat vain jos kyseisen aseryhmän aseita on käytössä. Eri aseryhmät vaikuttavat eri tavoin, esimerkiksi sauvat tekevät vain vähän lisävahinkoa, mutta nostavat paljon DV -arvoa verrattuna muihin. Aseiden perusominaisuudet ovat niillä osumisen helppous ja niiden aiheuttama vaurio. Lisäksi ne voivat vaikuttaa joko korottavasti tai alentavasti DV -ja PV -arvoihin. Näissä voi olla myös jotain erityispiirteitä, kuten panssarinlävistyskyky. Erilaisia aseita on valtava määrä.

Kaikki esineet ovat joko siunattuja, kirottuja tai normaaleja. Ennen kuin esineiden luonne on selvietetty, hahmo ei tiedä minkäasteinen se on. Kirotut esineet toimivat yleensä huonosti tai jopa kääntävät toiminnon päinvastaiseksi. Aseissa javarusteissa kirous estää esineen poisriisumisen.

#### [muokkaa] Artefaktit

Artefaktit ovat pelimaailmassa uniikkeja erityisen voimakkaita taikaesineitä, jotka on usein nimetty. Niillä on usein tavallisiin esineisiin verrattuna ylivertaiset ominaisuudet, minkä lisäksi ne ovat tuhoutumattomia ja antavat usein erilaisia lisäetuja, mutta joskus myös haittoja, hahmolle. Esimerkiksi artefaktiase saattaa olla erityisen tehokas jotain tiettyä vihollista vastaan, kuten lohikäärmeitä, tai parantaa hahmon ominaisuuksia. Pelissä esiintyy myös monia taikaesineitä, jotka ovat erityisen tehokkaita -erityisiä esineiden parannuskeinoja käyttäen niistä saa jopa artefakteja tehokkaammiksi. Artefaktejen suurin hyöty on siinä, että ne eivät muutu, jolloin ne eivät murru, ruostu tai heikkene. Artefakteilla saattaa myös olla vaikutusta pelin juonen etenemiselle.

### [muokkaa] Taikuus

Jokainen lukutaitoinen hahmo voi oppia loitsuja, mutta ne ovat taistelupainotteisilla hahmoluokilla huomattavasti vaikeampia oppia. Loitsujen tehot paranevat käytettäessä, mutta taisteluhahmoluokilla hitaammin kuin varsinaisilla taikojilla. Loitsut opetellaan lukemalla loitsukirjoja. Hahmo oppii loitua tietyn pistemäärän, joka laskee loitsua käytettäessä. Hahmo siis lopulta menettää loitsun käytettyään sitä tarpeeksi monta kertaa ja joutuu opettelemaan sen uudelleen kirjasta. Jos osaa jonkun loitsun ja sen taikakirja on hallussa, taikoja voi myös käyttää myös kirjasta lukien; tällöin taikoja ei unohda, mutta tällöin taikominen vie enemmän aikaa. Lukutaidottomat hahmot voi myös oppia lukemaan ja sitä myötä taikomaan. Taikoja voi myös oppia tiettyjen taikaesineiden kautta. Jos taikapisteet loppuvat, voi taikoja silti loitsia; tällöin taikominen kuluttaa lyöntipisteitä, joiden loppuminen johtaa hahmon kuolemaan.

Taikuutta on myös kahta eri tyyppiä; Arcane ja Clerical. Arcane koostuu lähinnä erilaisista vahinkoa tuottavista taistelutaioista. Clerical taas keskittyy parantamiseen, identifiointiin, ansanpoiston, valaisuun ja lukon aukaisuun ja muuhun vastaavaan "passiiviseen magiaan". Yleensä hahmoluokka on keskittynyt vain jompaan kumpaan taikuustyyppiin toisen kustannuksella. Pelaamista mutkistaa se, että hahmo nimeää loitsun sen mukaan mikä ammatti tällä on; eri hahmoluokkia pelatessa samalla loitsulla voi olla aivan eri nimi. Esimerkiksi maagin "mystic shovel"(kaivamisloitsu) on papilla "divine digger".

Pelissä on myös erikoinen "mindcrafter" -hahmoluokka, joka osaa erilaisia vastustajan mieleen vaikuttavia loitsuja ja fyysisiä PSI -iskuja. Mindcrafterit ovat heikkoja muissa taikuuksissa, mutta heidän taitojaan muut hahmoluokat eivät voi oppia lainkaan. Mindcrafeterit eivät unohda taikojaan vaikka käyttäisivät niitä kuinka paljon. Mindcrafterit eivät voi "jatkaa" voimiensa käyttöä lyöntipisteillä.

### [muokkaa] Pelin voittaminen

Pelin voi voittaa monella tavalla. Ensisijaisena tavoitteena on kerätä jokaista Ancardian viittä elemettiä (neljä perinteistä sekä maaginen mana) edustava chaos orb ja niiden avulla päästä sulkemaan Kaaosportti, jonka kautta Kaaoksen voimat tunkeutuvat Ancardiaan. Tämä riittää pelin voittamiseen. Pelin voi kuitenkin voittaa myös haastavammilla tavoilla kulkemalla läpi portista ja voittamalla itse Kaaosjumalan. Pelin voi myös pelata läpi kolmannella tavalla, jossa Kaaosjumala voitetaan myyttisellä "Trident of the Red Rooster" -aseella.

Peliä voi halutessaan vaikeuttaa erilaisilla haasteilla, jotka ovat pelaajan itselleen asettamia rajoituksia tai tavoitteita pelissä. Esimerkiksi "Steel man" -haasteessa hahmon pitää olla luonnossa tasoon 50 asti, eli hän ei saa mennä luoliin, kyliin tms. ennen kuin on tasolla 50. Tämä on hyvin vaikeaa, sillä luonnossa hahmon on vaikea löytää ruokaa ja hän törmää helposti vaarallisiin hirviöihin. Haasteita voi myös yhdistellä, mutta kaikkia ei voi tehdä samalla pelikerralla.

## [muokkaa] Maailma

ADOM sijoittuu Drakalor Chain -nimiseen vuoristolaaksoon Ancardian maailmassa. Maailma on geneerinen moderni fantasiamaailma, josta löytyy lähes jokainen fantasiaklisee haltioista lohikäärmeisiin.

ADOMin maailma on valtava, peli sisältää yli 100 satunnaisesti generoitua tasoa, joista suurin osa on kahlattava läpi pelin kuluessa. Pelin tekee mielenkiintoiseksi myös kaaoksen voimien maailmaan tunkeutumisen aiheuttama saastuminen (corruption), joka voimistuu syvissä luolastoissa ja ajan kuluessa. Saastuminen aiheuttaa hahmolle uusia ominaisuuksia "mutaatioiden" kautta, jotka tyypillisesti tuottavat hahmolle sekä hyötyä että haittaa, esimerkiksi myrkyttämällä hahmon kädet, mikä tehostaa taistelua mutta haittaa syömistä ja juomista suuresti. Vaikka mitään aikarajaa pelissä ei olekaan, johtaa päätön harhailu ennen pitkää hahmon saastumiseen, iljettäviin mutaatioihin ja lopulta kaaosmassaksi muuttumiseen, joka on pelaajan kannalta hahmon kuolema.

ADOM on melko haastava, sillä aina hahmon kuoltua pelin joutuu aloittamaan kokonaan alusta: ADOM -pelin voi tallentaa, mutta tallennus on ainoastaan väliaikainen ja tallennuksen lataaminen tuhoaa tallennustiedoston. Koska ADOM on pitkä peli, on sen läpipelaaminen erittäin haasteellista. Tallennustiedoston voi kopioida talteen pelin datahakemistosta, jolloin saman tallennuksen voi ladata monta kertaa kopioimalla sen aina takaisin, mutta tätä pidetään pelaajien keskuudessa huijaamisena, eikä tällä tavoin saavutettuja voittoja yleensä kunnioiteta peliä käsittelevillä keskustelualueilla.

## [muokkaa] Postikorttikampanja

Vaikka ADOMin lähdekoodi ei ole julkinen, itse peli on vapaasti levitettävissä. Thomas Biskup keräilee postikortteja ja toivoo, että jokainen, joka nauttii pelistä lähettäisi hänelle postikortin kiitokseksi. Hän on saanut lukuisia postikortteja ympäri maailmaa, jopa Kiinasta ja Irakista asti. Biskupin postiosoitteen löytää pelin kotisivuilta sekä pelin mukana tulevista ohjeista.

## [muokkaa] Saatavuus

Pelin saa ladattua netistä ilmaisena seuraaville käyttöjärjestelmille: Win 32bit, Mac OS X (10.3 ja uudemmat), Linux (ELF, libc6) ja DOS. Vanhemman version saa myös Amigalle ja BeOSille.

## [muokkaa] Triviaa

- Pelin kenties erikoisin artefakti on melko alussa löydettävä "si" (identifioimattomana "strange item"). Sen ainut tiedetty toiminto on jakautuminen.
- Biskup on piilottanut hirviökuvauslistaan humoristisia kuvauksia itsestään ja monista ystävistään(Ronald Neumann, Chris Ingersoll, Erwin Mascardo Amanda, Stefanie Woll, Dwight McDowell, Tom Nowacki, Richard Fowler, Chris Koeberle, Greg Wooledge, Adam Taylor, Torsten Edelmann, John Michaud, Adam Rixey, William Tanksley, David Loewenstern, Katie Sehorn, Matt Chatterley) Koska näistä ei ole minkäänlaisia vihjeitä pelissä on niiden löytäminen haastavaa; hirviökuvaukset kun saa esiin kirjoittamalla "hirviön" nimen.
- Pelissä on hirviö nimeltä "small dwarf", jonka voi saada esiin vain toivomalla(joiden saaminen melko harvinaista) tätä nimellä "Glod". Hirviössä ei ole mitään erikoista.
- Pelissä on ystäväksi saatava soturi "Hawkslayer", jonka saa kumppanikseen tietämällä tunnussanan "Iceberg"; Tähän vihjataan pelissä ainoastaan epämääräisesti yhdessä lauseessa.
- Pelissä on kahdessa lauseessa viittaus "scroll of omnipotence" -nimiseen esineeseen, jonka olemassaolosta sijainnista ja saantitavasta ja toiminnasta ei ole tietoa.
- Ohjelmaan on piilotettu monia viittauksia fantasiakliseiden alkuperiin; Esimerkiksi juteltaessa örkit kyselevät puolituisen perään ja musta puolituinen kyselee sormuksen perään. Viittaukset ovat joskus erikoisia; "Phial of Caladriel" on valoa tuottava esine, jonka ruma peikkonoita Caladriel (vrt:Galadriel) hukkasi luolaan, joka on täynnä riiviöitä(jotka ovat samanlaisia kuin elokuvassa "gremlins") Pelissä on myös kauniille naissankareille erikoinen tehtävä, johon liittyy lähteestä nouseva sammakko, joka tuo tälle kultaisen pallon.

## [muokkaa] Aiheesta muualla

- Viralliset kotisivut
- Unofficial Guide site
  - Monster list
- Strange Messages in the ADOM Executable

Haettu osoitteesta http://fi.wikipedia.org../../../a/n/c/Ancient_Domains_of_Mystery_be36.html

Luokat: Tietokoneroolipelit | Amiga-pelit | Vuoden 1994 tietokone- ja videopelit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Français
- Polski
- Русский